# คิม ซา-รัง
คิม ซา-รังNaver - Person Profile "Kim Sa-rang"  (เกิด 12 มกราคม 1978) เป็นนักแสดงและนางแบบชาวเกาหลีใต้ เธอเป็นที่รู้จักอย่างดีในละครเรื่อง เสกฉันให้เป็นเธอ, แค้นเพื่อรัก และ อึนดงยอดรัก นอกจากนี้เธอยังเป็นที่รู้จักในฐานะผู้ชนะในการประกวดมิสโคเรีย 2000 และเป็นตัวแทนของประเทศไปประกวดนางงามจักรวาล 2001 ที่ปวยร์โตรีโก และได้รับรางวัลชุดประจำชาติยอดเยี่ยมเป็นคนที่สี่ในรอบ 18 ปี ถัดจากจง-จุน คิม ในปี 2015 เธอกลายเป็นฟรีเอเยนต์ หลังออกจากเบรฟเอนเตอร์เทนเมนต์

 ชีวิตในวัยเด็กและการศึกษา 
คิม ซา-รัง เกิดเมื่อวันที่ 12 มกราคม 1978 ในแทกู ประเทศเกาหลีใต้ เธอจบการศึกษาจากโรงเรียนมัธยมกวังย็อง จากนั้นเธอศึกษาต่อที่มหาวิทยาลัยยงอิน ในระดับปริญญาตรีและโท สาขาดนตรีเกาหลีแบบดั้งเดิม

 อาชีพ 
 มิสโคเรีย 
คิมได้รับตำแหน่งมิสโคเรียเมื่อวันที่ 28 พฤษภาคม 2000 ที่ศูนย์วัฒนธรรมเซจง สถานที่เดียวกับนางงามจักรวาล 1980 เธอเป็นตัวแทนของประเทศเกาหลีใต้ไปประกวดนางงามจักรวาล 2001 และได้รับรางวัลชุดประจำชาติยอดเยี่ยม ในชุดฮันบก

 2000–ปัจจุบัน: บทบาททางการแสดง 
คิมเริ่มงานแสดงในละครปี 2000 เรื่อง Anger of Angel ในบทสนับสนุน ออกอากาศทางช่องเอสบีเอส ในปี 2001 เธอได้แสดงละครเรื่อง How Should I Be ในปีเดียวกันนั้น เธอได้รับบทสำคัญในละครรักนาฏกรรมเรื่อง Mina ละครได้รับการตอบรับอย่างดี และคิมได้รับการยกย่องว่าเป็นดาวรุ่งพุ่งแรง ในปี 2002 เธอได้แสดงภาพยนตร์เรื่อง Birth of a Man และรับบทเป็นอึลซุก ในละครเรื่อง Affection ในปี 2003 เธอปรากฏตัวในละครเรื่อง รักข้ามภพ แสดงร่วมกับซ็อง ยู-รีและโซ จี-ซ็อบ และได้แสดงคู่กับโช อิน-ซ็อง ในภาพยนตร์รักตลกเรื่อง คนละขั้ว รักกันไม่ง่าย ต่อมาเธอได้แสดงในบทฮัน ดา-จ็อง หญิงสาวที่เติบโตมาในสถานเลี้ยงเด็กกำพร้า ประกบกับเรนและชิน มิน-อา ในละครเรื่อง แค้นเพื่อรัก กำกับโดยคิม กยู-แท ในปี 2005 สำหรับบทนี้คิมได้รับรางวัลเคบีเอสดราม่าอะวอดส์ สาขานักแสดงสมทบหญิงยอดเยี่ยม ปีถัดมาเธอแสดงในภาพยนตร์ตลกเรื่อง คุณครูฮอตผมอยากกอดครับ

ในปี 2007 คิมรับบทเป็นอออูดง นางรำและนักกวีในสมัยราชวงศ์โชซ็อน ในละครอิงประวัติศาสตร์เรื่อง บันทึกรักคิมชูซอน สุภาพบุรุษมหาขันที ในปีเดียวกัน เธอแสดงละครเรื่อง รักสลับขั้ว ปีถัดมา เธอแสดงในละครเรื่อง สัญญารักที่โตเกียว เป็นเรื่องราวความรักของนักแสดงสาวกับเชฟหนุ่มคู่หนึ่งที่ตกหลุมรักกันในญี่ปุ่น นำแสดงร่วมกับคิม แท-อู จากนั้นได้แสดงภาพยนตร์ของไซด์สพิกเจอส์ เรื่อง Radio Dayz ที่ออกฉายในเดือนมกราคม ปีเดียวกัน ต่อมาในปี 2010 เธอได้แสดงละครเรื่อง เสกฉันให้เป็นเธอ ในบทยุนซึล ผู้กำกับโฆษณาที่ประสบความสำเร็จ ละครเรื่องนี้ได้รับความนิยมและได้รับเสียงวิจารณ์ที่ดี ทำให้เธอได้รับการเสนอชื่อเข้าชิงรางวัลเอสบีเอสดราม่าอะวอดส์ 2010 สาขานักแสดงสมทบหญิงยอดเยี่ยม แต่พ่ายให้กับอี ซู-คย็อง นักแสดงจากละครเรื่อง ประธานาธิบดีคุณนายกับคุณชายบอดีการ์ด ในเดือนสิงหาคม 2014 คิมเซ็นสัญญากับเบรฟเอนเตอร์เทนเมนต์ เป็นระยะเวลา 1 ปี และยังเป็นนักแสดงคนแรกที่ได้เซ็นสัญญากับค่ายอีกด้วย

คิมไม่มีผลงานสี่ปี จนในปี 2015 เธอกลับมาแสดงละครอีกครั้งทางช่องเจทีบีซีเรื่อง อึนดงยอดรัก รับบทเป็นหญิงสาวผู้สูญเสียความทรงจำ สำหรับบทนี้คิมได้รับการเสนอชื่อเข้าชิงรางวัลโคเรียดราม่าอะวอดส์ สาขานักแสดงนำหญิงดีเด่น และรางวัลเอแพนสตาร์อะวอดส์ สาขานักแสดงนำหญิงดีเด่น ประเภทมินิซีรีส์ขนาดสั้น ในวันที่ 14 กันยายน 2015 เธอทำงานโดยไม่มีเอเยนต์ หลังตัดสินใจไม่ต่อสัญญากับเบรฟเอนเตอร์เทนเมนต์ ในปีเดียวกัน เดอะลิสต์ 2015 รายการทางช่องทีวีเอ็น จัดให้เธอเป็น "ผู้หญิงที่มีรูปร่างดีที่สุดในวงการบันเทิงเกาหลี"

 ผลงานการแสดง 
 ภาพยนตร์ 
ปี เรื่อง บทบาท 2002 Birth of a Man ซา-รัง 2003 คนละขั้ว รักกันไม่ง่าย โอ ย็อง‑ฮี 2006 คุณครูฮอตผมอยากกอดครับ ออม จี-ย็อง 2008 Radio Dayz มารี

 ละครโทรทัศน์ 
ปี เรื่อง บทบาท เครือข่าย 2000 Anger of Angel บทบาทสนับสนุน เอสบีเอส2001 How Should I Be ยูจิน เอสบีเอส Mina พัก มินา (หลังผ่าตัด) เคบีเอส2 Lovers คิม ซา-รัง เอ็มบีซี 2002 Affection อึล-ซุก เอสบีเอส 2003 A Maiden's Dream พรุดง เคบีเอส1 รักข้ามภพ กึม-ฮวา/โก อึน-บี เอสบีเอส 2005 แค้นเพื่อรัก ฮัน ดา-จ็อง เคบีเอส2 2007 บันทึกรักคิมชูซอน สุภาพบุรุษมหาขันที อออูดง เอสบีเอส รักสลับขั้ว ตนเอง เอสบีเอส 2008 สัญญารักที่โตเกียว อี ซู-จิน เอสบีเอส 2010–2011 เสกฉันให้เป็นเธอ ยุนซึล เอสบีเอส 2015 อึนดงยอดรัก ซอ จ็อง-อึน/จี อึน-ดง เจทีบีซี 2018 ลูกแก้วคืนวิญญาณ โก เซ-ย็อน ทีวีเอ็น 2020 แฮรา เทพีลวงแค้น คัง แฮ-รา ทีวีโชซ็อน

 รายการทางโทรทัศน์ 
 ปี เรื่อง สถานีโทรทัศน์ บทบาท 2001  ไลฟ์มิวสิกแคมป์  เอ็มบีซี  พิธีกร 2010  โซลคัลเจอรัลอาร์ตส์อะวอดส์ –  พิธีกร 2011  เรดิโอซีเครตการ์เดน  เอสบีเอส  นักจัดรายการวิทยุ โรดออฟโฮป  เคบีเอส1  คนงานการกุศล 2017  ไอไลฟ์อะโลน  เอ็มบีซี  ตนเอง

 มิวสิกวิดีโอ 
ปี เพลง ศิลปิน 1989 "To lady" บย็อน จิน-ซ็อบ 2007 "Because You're My Woman" อี ซึง-กี 2011 "Demon" เจย์ พาร์ก